भास्कर संवाददाता | मांडलगढ़
भास्कर संवाददाता | मांडलगढ़
जिलेमें छोटा नागपुर के नाम से प्रसिद्ध जोजवा में संतरे की बंपर पैदावार हुई है। इसने किसानों की तकदीर बदल दी है। संतरा व्यवसायी गोवर्धन, हरीशंकर पांडे ने बताया कि जोजवा में इस वर्ष संतरे की पैदावार से किसानों की माली हालत में सुधार आएगा। लगभग 2 करोड़ रुपए की सालाना आय संतरे से होने का अनुमान है।
व्यापारियों किसानों ने मिलकर संतरे की पेटियां पेकिंग करने खरीद के लिए अस्थाई चार मंडियां स्थापित की। यहां से प्रतिदिन 4-5 ट्रक माल राजस्थान के अलावा दिल्ली, गुजरात, सूरत, बड़ौदा, तमिलनाडु की मंडियों में भेजा जाता है। जोजवा के संतरे विदेशों में निर्यात हो रहे हैं। खरीदारों ने बताया कि इस वर्ष विदेशों में निर्यात पर टैक्स अधिक होने से किसानों को बंपर उत्पादन का पूरा लाभ नहीं मिल रहा है। फिर भी किसान संतरे की पैदावार अच्छी होने से संतुष्ट हैं। मध्यप्रदेश, महाराष्ट्र के सैकड़ों लोगों को भी जोजवा में रोजगार मिला हुआ है। कृषि पर्यवेक्षक उद्यान विभाग के प्रभारी अशोककुमार जोशी ने बताया कि किसानों का अस्थाई समूह बनाया गया है। इसमें संतरा व्यवसायी गोर्वर्धनलाल, हरीशंकर पांडे, भैरूलाल तेली, निर्मल धाकड़, भैरूलाल, शंभुलाल धाकड़ आदि ने सामूहिक संतरे की खरीद के लिए मंडियां शुरू की है। किसानों को उपज का पूरा-पूरा लाभ दिलाने का प्रयास है।
mar_Deva mar_Deva hin_Deva hin_Deva